ರೌಲಿಂಗ್ ಈ ಪುಸ್ತಕವನ್ನು ಜನವರಿ 2007ರಲ್ಲಿ ಎಡಿನ್‌ಬರ್ಗ್‌ನ ಬಲಮೊರಾಲ್ ಹೋಟೇಲ್‌ನಲ್ಲಿದ್ದಾಗ ಪೂರ್ಣಗೊಳಿಸಿದರು, ಅವರು ಅಲ್ಲಿದ್ದ ಹರ್ಮೀಸ್‌‍ ಅಮೃತಶಿಲೆಯ ವಿಗ್ರಹದ ಮೇಲೆ ಈ ರೀತಿ ಸಹಿ ಮಾಡಿದರು:""ಜೆ.ಕೆ. ರೌಲಿಂಗ್ ಈ ಕೋಣೆ(652)ಯಲ್ಲಿ ಹ್ಯಾರಿ ಪಾಟರ್ ಅಂಡ್ ದ ಡೆತ್‌ಲಿ ಹ್ಯಾಲೋಸ್ ಪುಸ್ತಕವನ್ನು, 11 ಜನವರಿ 2007ರಂದು ಬರೆದು ಮುಗಿಸಿದರು " ". ಆಕೆಯ ಜಾಲತಾಣದಲ್ಲಿ ಅವರು ನೀಡಿದ ಒಂದು ವಿವರಣೆಯಲ್ಲಿ,"ನನ್ನ ಜೀವನದಲ್ಲಿ ಈ ಮೊದಲು ಈ ರೀತಿಯ ತೀವ್ರ ಭಾವನೆಗಳ ಮಿಶ್ರಣದ ಅನುಭವವಾಗಿರಲಿಲ್ಲ. ಇದೆ ಮೊದಲು, ದುಃಖ ಮತ್ತು ಹರ್ಷೋತ್ಕರ್ಷದ ಭಾವನೆಗಳು ಒಟ್ಟಿಗೆ ನನ್ನ ಆವರಿಸಿವೆ. ಇದನ್ನು ನಾನು ಕನಸು ಮನಸಿನಲ್ಲೂ ಯೋಚಿಸಿರಲಿಲ್ಲ"ಎಂದು ಹೇಳಿದ್ದಾರೆ. 
ಅವರು ತಮ್ಮ ಮಿಶ್ರ ಭಾವನೆಗಳ ಅನುಭವವನ್ನು, ಚಾರ್ಲ್ಸ್ ಡಿಕನ್ಸ್‌ರವರು ತಮ್ಮ "ಡೆವಿಡ್ ಕೊಪರ್‌ಫೀಲ್ಡ್‌" ನ 1850 ಮುದ್ರಣದ ಮುನ್ನುಡಿಯಲ್ಲಿ ವ್ಯಕ್ತಪಡಿಸಿದ "ಎರಡು ವರ್ಷದ ಕಾಲ್ಪನಿಕ ಕಾರ್ಯ"ಕ್ಕೆ ಹೋಲಿಸಿದರು. ಇದಕ್ಕೆ ಅವರು "ನಾನು ಬರೀ ನಿಟ್ಟುಸಿರು ಬಿಡಬಲ್ಲೆ, ಹದಿನೇಳು ವರುಷ ಪ್ರಯತ್ನಿಸಿ, ಚಾರ್ಲ್ಸ್..." ಎಂದು ಸೇರಿಸಿದರು. ಅವರು ತಮ್ಮ ಸಂದೇಶ ಪೂರ್ಣಗೊಳಿಸುತ್ತಾ ""ಡೆತ್‌ಲಿ ಹ್ಯಾಲೋಸ್" ನನಗೆ ಅತ್ಯಂತ ಪ್ರಿಯವಾದದ್ದು ಮತ್ತು ಈ ಸರಣಿಯನ್ನು ಕೊನೆಗೊಳಿಸಲು ಇದೊಂದು ಅದ್ಭುತ ದಾರಿ" ಎಂದರು. 
ಪ್ರಕಾಶನಕ್ಕೂ ಮುಂಚೆ ಮುಂಬರುವ ಪುಸ್ತಕದ ಬಗ್ಗೆ ಕೇಳಿದಾಗ ರೊಲಿಂಗ್,ಈ ಕಾದಂಬರಿಯ ಕೊನೆಯನ್ನು ಬೇಕೆನ್ನಿಸಿದರೂ ಬದಲಾಯಿಸಲಾರೆನು ಎಂದು ಹೇಳಿಕೆ ನೀಡಿದರು.
""ಈ ಪುಸ್ತಕಗಳ ಕಥಾವಸ್ತು ಬಹುಕಾಲದಿಂದ ನಡೆದು ಬಂದಿದೆ ಮತ್ತು ಇದುವರೆಗಿನ ಆರು ಪುಸ್ತಕಗಳೆಲ್ಲಾ ಒಂದು ಖಚಿತವಾದ ದಿಶೆಯಲ್ಲಿ ಮುಂದುವರೆಯುತ್ತಿವೆ." 
"ಆದ್ದರಿಂದ, ನಾನು ನಿಜವಾಗಿಯು ಕೊನೆಯನ್ನು ಬದಲಾಯಿಸಲಾರೆ."" 
ಕೊನೆಯ ಸಂಪುಟವು ಅದರ ಸರಣಿಯ ಹಿಂದಿನ ಪುಸ್ತಕ "ಹ್ಯಾರಿ ಪಾಟರ್ ಅಂಡ್ ದ ಹಾಫ್-ಬ್ಲಡ್ ಪ್ರಿನ್ಸ್" ಗೆ ಹತ್ತಿರದ ಸಂಬಂಧದಲ್ಲಿದೆ,"ಬಹುಪಾಲು ಇವು ಒಂದೇ ಕಾದಂಬರಿಯ ಎರಡು ಭಾಗಗಳಂತಿವೆ" ಎಂದು ಅವರು ಅಭಿಪ್ರಾಯಪಟ್ಟರು. ಈ ಪುಸ್ತಕದ ಕೊನೆಯ ಭಾಗವನ್ನು ರೌಲಿಂಗ್‌ "ಸುಮಾರು 1990ರಲ್ಲಿಯೇ ಈ ಹಿಂದೆ ಬರೆದ ಒಂದು ಪುಸ್ತಕದ ಭಾಗವಾಗಿ ಬರೆದಿಟ್ಟಿದ್ದೆ." ಎಂದು ಹೇಳಿಕೊಂಡರು.
ಆಧಾರಿತ ಚಲನಚಿತ್ರಗಳು
ಪುಸ್ತಕ ಪೂರ್ಣಗೊಳಿಸಿದ ಕುರಿತಂತೆ ರೌಲಿಂಗ್ ಹೇಳಿಕೆ
ಉಪಸಂಹಾರ
ರೌಲಿಂಗ್‌ನ ವೀಕ್ಷಕ ವಿವರಣೆ ಮತ್ತು ಅನುಬಂಧ